da en da en fr da da da nl da da lb nl fi da da da da da en da en fr en fr da en da sv en uz nl da da nb da da en da da da en sv fr fi da da de da de da da de da da da en da da da da fa da nl ceb da es ceb da es fa da nb ceb da es en da en da da sv da da fr en da de da da de fr da de nl da da da en da da da da da fr ceb en nl ceb fr de da da
5 planter der kan overleve på badeværelset | ISABELLAS
Mørke og fugtige forhold gør det svært for de fleste planter at overleve på badeværelset - men faktisk findes der arter, der trives i netop sådanne omgivelser. Forvandl dit badeværelse til en grøn oase med disse 5 planter!
Få ting pynter så dejligt – og giver så skøn og levende en inde-atmosfære – som grønne planter. Som et af de eneste rum i boligen, vælger mange dog at holde badeværelset fri for stueplanter. Primært på grund af rummets mørke, varme og fugtige forhold, der ikke er den typiske inde-plantes ideelle vækstbetingelser.
Dog kan det faktisk sagtens lade sig gøre at indrette et skønt badeværelse med plads til masser af det grønne. Det gælder blot om at vælge potteplanterne ud blandt de få arter, som trives i netop fugtige forhold og uden vældig meget dagslys.
Læs også: Sådan passer du dine stueplanter, når det er vinter
Se 5 fine og badeværelsesvenlige planter i galleriet:
TIP: Vil du gøre dine planter på badeværelset endnu mere dekorative, kan du lave dine egne smukke "kokedama"-mosbolde - og dermed hænge planterne fra loftet, en hylde eller noget helt tredje. Klik HER og se hvordan!
Har du brug for hjælp? Tjek vores store guide til stueplanter her.
Flamingoblomst (Anthurium) er varmekrævende og har det bedst i høj luftighed. Der findes flere forskellige arter af planten – med lige fra smukke, farvede højblade i haleformede kolber til store grønne blade. Flamingoblomstens blomster er ekstremt holdbare, hvilket gør, at den pynter i fuld flor i lang tid af gangen.
Fredslilje (Spathiphyllum Wallissi) er kendt for sine luftforbedrende egenskaber og yndige, hvide blomster. Den har ikke godt af direkte sollys, da det kan skade bladene. Samtidigt er den dog ikke en af de få planter, der kan leve fuldstændig uden lys, og den egner sig derfor bedst til et badeværelse med vindue.
Væddeløber Chlorophytum Comosum kan både trives i rum med meget lys og meget skygge og vil derfor kunne leve fint på stort set alle former for badeværelser. Generelt er den nem at passe og kræver ingen særlig pleje – udover en tår vand i ny og næ. Er din væddeløber blevet meget tør, er det en god idé at give den en tur under bruseren for at undgå, at bladspidserne bliver brune.
Sukkulenter er perfekte til badeværelset og generelt enormt nemme at passe, da de er hårdføre og fint kan tåle at udtørre mellem hver vanding. Samtidigt kan de fås i et væld af smukke farver og udformninger. Selvom sukkulenter generelt trives i badeværelses-klima, kan det være en god idé at lade dem hvile i et køligt, tørt rum for en kort periode i løbet af vinteren.
Hjerte-filodendron (Philodendron scandens) er en klatreplante, og skal derfor altid have støtte i form af eksempelvis en bambus- eller mospind. Hjerte-filodendron har - som navnet afslører - yndige, hjerteformede blade, som samtidigt vokser fint og hurtigt. Dens flotte, hængende ranker gør den ideel til eks. en reol eller en hylde.
Er din elregning også steget? Sådan sparer du på strømmen!
Sådan laver du syltede grønne tomater
Havekalender 2022: Isabellas' gøremål i haven — uge for uge
Er din elregning også steget? Sådan sparer du på strømmen!
Sådan fjerner du kalk fra din bruseniche
Vild med Nutella? Så nemt kan du lave din egen version!
Kontakt Køb abonnement Annoncør
Administrer samtykke Cookie- og privatlivspolitik